proxectonos/corpus_dominio_legal_administrativo_tmp huggingface dataset:
09/10/2017 | Administración LocalMunicipal
As Pontes de García Rodríguez
Secretaría
Anuncio de licitación, mediante procedemento aberto, con diversos criterios de valoración, do servizo de prevención de riscos laborais no Concello das Pontes de García Rodríguez

1. Entidade adxudicadora. a) Organismo: Concello das Pontes de García Rodríguez. b) Dependencia que tramita o expediente: Servizo de Contratación. c) Número de expediente: 2017/C004/000004.2. Obxecto do contrato: servizo de prevención de riscos laborais no Concello das Pontes de García Rodríguez.3. Prazo de execución: o contrato terá unha duración de catro (4) anos, improrrogables. O prazo comezará a computarse dende o inicio da prestación do contrato. A execución do contrato iniciarase a partir do día 01/01/2018 ou, de asinarse o contrato con posterioridade a esta data, iniciarase a partir do día seguinte ao da súa formalización.4. Tramitación e procedemento de adxudicación. a) Tramitación: ordinaria. b) Procedemento: aberto, con diversos criterios de valoración 5. Orzamento de licitación: 52 000 €, IVE incluído.5 bis. Valor estimado: 42 975, 21 €. 6. Garantía provisional: non se esixe.7. Garantía definitiva: 5% do importe de adxudicación, IVE excluído, referido a dúas anualidades.8. Requisitos específicos do contratista: cláusula 10, apartado c) A) do PCAP: habilitación profesional. Os licitadores deberán xustificar que están acreditados pola administración laboral competente para actuar como servizo de prevención alleo.8 bis. Clasificación: non se esixe.9. Presentación das ofertas ou das solicitudes de participación. a) Lugar de presentación das ofertas: Rexistro Xeral do Concello das Pontes de García Rodríguez (Parque Municipal, s/n); nas representacións diplomáticas u oficinas consulares de España no estranxeiro; nas oficinas en materia de rexistros ou en calquera outro que establezan as disposicións vixentes; e nas oficinas de correos, segundo o disposto no prego. b) Data límite de presentación de ofertas: dentro do prazo dos quince días naturais, a contar dende o día seguinte ao de publicación do último anuncio no BOP ou DOG. c) Presentarase en tres sobres pechados:  Sobre A, subtitulado “Documentación administrativa”: conterá a documentación esixida na cláusula 8.3 do prego de cláusulas administrativas, en soporte electrónico (CD, pen drive.).  Sobre B, subtitulado “Criterios susceptibles dun xuízo de valoración. Oferta técnica” (formato dixital con sinatura electrónica).  Sobre C, subtitulado “Criterios de valoración automática”: conterá a proposición, e, no seu caso, a mellora que oferte o licitador de acordo co previsto no prego, en formato dixital (CD, pen drive.), axustada ao modelo que figura na cláusula 8 do PCAP.10. Información: www.contratacion@aspontes.org. Teléfono 981453116. Dirección de internet do perfil do contratante.http://www.contratosdegalicia. gal/resultado. jsp? N=180631.11. Gastos de anuncios: os gastos correspondentes aos anuncios da licitación serán por conta do adxudicatario. As Pontes de Maria Luisa Angeles Brian George Ciurans Morsli, 03 de outubro de 2017. O concelleiro delegado de Réxime Interno e Recursos Humanos José Alén Álvarez
09/10/2017 | Administración LocalMunicipal
Noia
Secretaría
Aprobación dos dias festivos locais ano 2018 Concello de Noia

O Pleno Corporativo do Concello de Noia, na sesión plenaria ordinaria celebrada o vinte e sete de setembro de 2017, adopta o seguinte ACORDO: “Declarar como días festivos locais do Concello de Noia para o ano 2018 os seguintes días: · 9 de abril de 2018: Conmemoración da declaración de Noia como Vila. · 16 de xullo de 2018: Festa do Carme. Noia, a 04 de Outubro de 2017 O Alcalde Asdo: José Santiago Freire Abeijón
09/10/2017 | Administración LocalMunicipal
Pontedeume
Delegación de funcións da Alcaldía para casamento civil o 22.9.2017

Delegación da Alcaldía-Presidencia para casamento (expediente 2016/G003/000596) Con motivo da celebración de casamento civil o día 22 de setembro de 2017 ás 18:00h, por Decreto 555/2017 ditado o 22 de setembro de 2017, esta alcaldía resolveu, en estrato: PRIMEIRO.–Delegar as funcións como oficiante do casamento de …//. en don José Simoes Couceiro, concelleiro do concello de Pontedeume. SEGUNDO.–Publicar a presente resolución no BOP. …//… O que se publica en cumprimento do diposto no artigo 44.2 do real decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Documento asinado dixitalmente por D. Bernardo Fernández Piñeiro, Alcalde-Presidente, en Pontedeume a 03 de outubro de 2017.
09/10/2017 | Administración LocalMunicipal
Pontedeume
Avocación de funcións para celebración de casamento o 30-09-2017

(expediente 2016/G003/000610) Con motivo da celebración de casamento civil o día 30 de setembro de 2017 ás 13:30h, por Decreto 570/2017 ditado o 28 de setembro de 2017, esta alcaldía resolveu, en estrato: PRIMEIRO.- Avocar a competencia delegada da alcaldía acordada por Decreto 554 de 22/09/2017 exclusivamente para o acto concreto da celebración do matrimonio civil …//. en data 30.09.2017 ás 13:30h, no edificio do “Torreón” do Concello de Pontedeume. SEGUNDO.- Publicar a presente resolución no BOP aos efectos oportunos. …//. Documento asinado dixitalmente por D. Bernardo Fernández Piñeiro, Alcalde-Presidente, en Pontedeume a 03 de outubro de 2017.
09/10/2017 | Administración LocalMunicipal
Cabana de Bergantiños
Modificación das Bases de execución do orzamento da Corporación do ano 2017

O Pleno da Corporación na sesión ordinaria celebrada en data 28 de setembro de 2017 acordou aprobar inicialmente a modificación das Bases de Execución do Orzamento 2017. O que se fai público, durante o prazo de 15 días hábiles a contar desde o seguinte ao da publicación deste anuncio, para que as persoas interesadas conforme á Lei poidan examinalo e presentar reclamacións ante o Pleno, en cumprimento dos artigos 169 e 170 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. Cabana de Bergantiños, a 4 de outubro de 2017 O Alcalde Asdo. José Muíño Domínguez
09/10/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.59082. Muiño. Concello de Arteixo

Concello de Arteixo, solicita de Augas de Galicia por atoparse nas marxes do río Bolaños, a autorización de obras, no lugar de Avda. Arsenio Iglesias a O Rañal, parroquia de Arteixo (Santiago), Concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.59082. As obras solicitadas consisten na execución do proxecto de: ”Recuperación y puesta en valor del entorno del molino de O Rañal y río Bolaños” O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 27 de setembro de 2017 O xefe do servizo territorial Néstor Rodríguez Arias
09/10/2017 | Administración LocalMunicipal
Vedra
Secretaría-Intervención
Exposición pública de proxecto de obras

ANUNCIO Aprobación de proxectos de obras Aprobado por Resolución da Alcaldía n.º 302/17 o proxecto da obra “Reforma do campo de fútbol de Vedra”, cun orzamento de 98.258,11 euros, cofinanciado polo Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2014-2020, faise público que o mesmo estará exposto na Secretaría deste Concello durante o prazo de 15 días, aos efectos de poder ser examinado e posibles reclamacións. Vedra, 4 de outubro de 2017. O ALCALDE Asdo.: Carlos Martínez Carrillo
09/10/2017 | Administración LocalMunicipal
Pontedeume
Anuncio de delegación de funcións da Alcaldía-Presidencia

(Expediente 2017/G003/000594) Por medio de decreto número 554/2017, de 22 de setembro, resolveuse delegar a totalidade das funcións da alcaldía, segundo o seguinte: “Tendo prevista a miña ausencia do termo municipal durante o periodo comprendido entre o 25/09/2017 e o 27/09/2017, así como do 29/09/2017 ao 02/10/2017. En virtude ao establecido no artigo 47 do Real Decreto 2568/1986, de 28 de noviembre, polo que se aproba o Reglamento de Organización, Funcionamento e Réxime Xurídico das Entidades Locais (ROF):, en estracto, o seguinte:”1. Corresponde aos Tenentes de Alcalde, en canto tales, substituír na totalidade das súas funcións e pola orde do seu nomeamento, ao Alcalde, nos casos de ausencia [.//.] “ …//. Conforme ao disposto nos artigos 47 e 44 do ROF e en virtude das atribucions que me confire o artigo 21 da Lei 7/1985 de 2 de abril reguladora das bases de réxime local, sendo competencia de Alcaldía, RESOLVO: PRIMEIRO.- Delegar a totalidade das funcións da Alcaldía no 2º Tenente de Alcalde, D. José Simoes Couceiro nos seguintes termos: no periodo comprendido entre o 25/09/2017 e o 27/09/2017, e do 29/09/2017 ao 02/10/2017, designandoo para o antedito período na condición de Alcalde en funcións. SEGUNDO.- A presente delegación surtirá efecto dende o momento da súa sinatura, sen prexuízo da súa preceptiva publicación no “Boletín Oficial da Provincia”. …//.” Documento asinado dixitalmente por D. Bernardo Fernández Piñeiro, Alcalde-Presidente, en Pontedeume a 28 de set embro de 2017.
09/10/2017 | Administración LocalMunicipal
Sobrado
Aprobación inicial de modificación de créditos

ANUNCIO Aprobado inicialmente polo Pleno desta Corporación, na sesión do día 29/09/2017, o expediente de modificación de créditos núm.6/2017 (subexpediente n.º 1/2017 de transferencia de créditos), dentro do vixente orzamento municipal, por un importe de 5.970,00 euros, en cumprimento do disposto no artigo 177.2 en relación co 169.1 do Texto Refundido da Lei Reguladora das Facendas Locais, exponse ao público durante un prazo de quince días hábiles, que comenzarán a contarse dende o día seguinte ao da publicación deste anuncio, a efectos de que poidan formularse as reclamacións que se consideren pertinentes que deberán dirixirse ao Sr. alcalde-presidente deste Concello para a súa resolución polo Pleno. Se non se presentaran reclamacións, o expediente considerarase definitivamente aprobado. Sobrado, 4 de outubro de 2017. A alcaldesa Asdo.: M.ª Jesús García Souto
09/10/2017 | Administración LocalMunicipal
A Coruña
Área de Emprego e Economía Social
Anuncio de licitación (As-82/2017)

Anuncio de licitación (As-82/2017) 1. Entidade adxudicadora: Concello da Coruña. a) Dependencia: Servizo de Contratación. b) Número de expediente: As-82/2017.2. Obxecto do contrato: servizo de espazos de compensación socioeducativa extraescolar nos centros cívicos de Palavea e Elviña e o centro veciñal municipal de O portiño. Duración: dous anos, prorrogables por un ano máis.3. Tramitación: ordinaria. Procedemento: aberto.4. Orzamento base de licitación: 24.065,67 € anuais (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia. No caso de resultar sábado o festivo, o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse os pregos reguladores da contratación.11. Gastos de anuncios: por conta do adxudicatario. A Coruña, 3 de outubro de 2017. Alin Alexandru Amavisca Rivares Tte. alcalde delegado da Área de Emprego e Economía Social (Decreto de delegación do 18.04.2017)
09/10/2017 | Administración LocalMunicipal
Ares
Edicto de aprobación inicial de expediente de modificación de créditos n.º 5/2017 “transferencias de créditos”

EDICTO Aprobación inicial de expediente de modificación de créditos n.º 5/2017 “transferencias de créditos” Aprobado con carácter inicial na sesión plenaria do día 2 de outubro de 2017 o expediente de modificación de créditos n.º 5/2017 “transferencias de créditos”, de conformidade co previsto no artígo 177 en relación co 169 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais exponse a información pública polo prazo de quince días, durante os cales os interesados poderán examina-lo expediente e presenta-las reclamacións que estimen convintes, significándose que caso de ausencia de reclamacións o acordo inicial elevaráse automáticamente a definitivo. Ares, a dous de outubro do 2017. O alcalde Asdo.: Julio I. Iglesias Redondo
26/10/2017 | Administración LocalMunicipal
San Sadurniño
Delegación da Alcaldía

ANUNCIO RESOLUCIÓN DA ALCALDÍA SOBRE DELEGACIÓN POR AUSENCIA ANTECEDENTES Considerando que corresponde aos tenentes de alcalde, en canto tales, substituír na totalidade das súas funcións, ao alcalde, nos casos de ausencia, enfermidade ou impedimento que imposibilite a este para o exercicio das súas atribucións, así como desempeñar as funcións do alcalde nos supostos de vacante na Alcaldía ata que tome posesión o novo alcalde. Considerando que o alcalde, atoparase ausente do Municipio durante os días 24, 25 e 26 de outubro. Por todo iso, en virtude do disposto nos artigos 23.3 da Lei 7/1985, de 2 de abril, Reguladora das Bases do Réxime Local, e de acordo cos artigos 44 e 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro, RESOLVO: PRIMEIRO.–Delegar en don Milko Segundo Ernesto Ceballos Zuñiga Trashorras, primeiro tenente de alcalde, a totalidade das funcións da Alcaldía, nos termos do artigo 23.3 Lei 7/1985, de 2 de abril, Reguladora das Bases do Réxime Local, durante o período do 24 ao 26 de outubro de 2017, ámbolos dous días incluidos. SEGUNDO.–A delegación comprende as facultades de dirección e de xestión, así como a de resolver os procedementos administrativos oportunos mediante a adopción de actos administrativos que afecten a terceiros. TERCEIRO.–O órgano delegado informará a esta Alcaldía, a posteriori, e, en todo caso, cando se lle requira para iso, da xestión realizada e das disposicións ditadas no período de referencia, e con carácter previo daquelas decisións de transcendencia, tal e como se prevé na o artigo 115 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. CUARTO.–A delegación conferida na presente Resolución requirirá para a súa eficacia a aceptación do órgano delegado, entendéndose esta outorgada tacitamente se non se formula, ante esta Alcaldía, expresa manifestación de non aceptación da delegación no termo de tres días hábiles, contados desde o seguinte a aquel en que lle sexa notificada esta Resolución. QUINTO.–A presente Resolución será publicada no Boletín Oficial da Provincia, dándose conta do seu contido ao Pleno da Corporación na primeira sesión que este celebre. SEXTO.–No non previsto expresamente nesta resolución aplicaranse directamente as previsións da Lei 7/1985, de 2 de abril, Reguladora das Bases do Réxime Local, e do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, en canto ás regras que para a delegación establécense en devanditas normas. San Sadurniño, 20 de outubro de 2017. O alcalde Secundino García Casal
26/10/2017 | Administración LocalMunicipal
Santiago de Compostela
Servizo de Contratación
Subministro de prendas de uniformidade da Policía Local de Santiago de Compostela 2017. Lote A: prendas de confección a medida. Lote B: complementos. Lote C: calzado. Lote D: prendas para o auga

ANUNCIO DE LICITACIÓN DO CONCELLO DE SANTIAGO DE COMPOSTELA OBXECTO DO CONTRATO: subministro de prendas de uniformidade da policía local de Santiago de Compostela 2017; LOTE A: Prendas de confección a medida, LOTE B: Complementos, LOTE C: Calzado, LOTE D: Prendas para o auga. REFERENCIA DO EXPEDIENTE: CON/40/2017. TIPO DE LICITACIÓN: LOTE A: 35.764,46 € LOTE B: 34.040,50 € LOTE C: 11.441,32 € LOTE D: 1.256,20 €. PRAZO DE EXECUCIÓN: establécese un prazo de execución de quince días. ADXUDICACIÓN: procedemento aberto. PROPOSICIÓNS: os licitadores poderán presentar proposicións no Rexistro Xeral do Concello de Santiago de Compostela (r/ Presidente Salvador Allende, n.º 4, CP 15705 Santiago), entre as 9.00 e as 14.00 horas, dentro do prazo de 15 días naturais, a contar desde o día seguinte á data de publicación deste anuncio no Boletín Oficial da provincia da Coruña. CLASIFICACIÓN DO CONTRATISTA: non se esixe. DOCUMENTACIÓN/INFORMACIÓN: perfil municipal de contratante: www.santiagodecompostela. gal. CRITERIOS DE ADXUDICACIÓN: son os sinalados no artigo 10.2 do prego de cláusulas administrativas. “10.2.–O contrato adxudicarase, mediante procedemento aberto, tomando como único criterio o prezo”. GARANTÍA DEFINITIVA: 5% do importe de adxudicación. APERTURA DE PLICAS: as datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (r/ Presidente Salvador Allende, n.º 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: o gasto derivado das publicacións desta licitación será por conta do adxudicatario. Santiago de Compostela, 23 de outubro de 2017. A CONCELLEIRA DE ECONOMÍA, FACENDA E ADMINISTRACIÓN Asdo.: María Rozas Pérez
26/10/2017 | Administración LocalMunicipal
Boqueixón
Aprobación definitiva da modificación presupostaria número dous, ano 2017, do Concello de Boqueixón

ANUNCIO Aprobación definitiva da modificación presupostaria número dous, ano 2017, do concello de Boqueixón No Pleno ordinario do Concello de Boqueixón, que tivo lugar o do 13 de setembro do 2017, acordouse aprobar a modificación presupostaria n.º 2 do presuposto xeral municipal 2017. Non presentándose reclamacións durante o período de exposición pública, queda definitivamente aprobada a modificación número dous do presuposto xeral municipal para o ano 2017, polo que se procede a publicar o resumo por capítulos do estado de gastos e ingresos: Boqueixón, 23 de outubro do 2017. O alcalde Manuel Fernández Munín
26/10/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. V15.13238. Aena Aeropuertos, S. A. Culleredo

ANUNCIO DE INFORMACIÓN PÚBLICA CLAVE: DH. V15.13238 AENA AEROPUERTOS, S. A., de conformidade co artigo 261 do Regulamento do dominio público hidráulico, solicita a modificación da autorización de vertido outorgada para as instalacións do aeroporto da Coruña asentado no lugar de Alvedro-Almeiras (T. M. Culleredo) por resolución de Augas de Galicia de data 11/03/2003, modificada por resolucións de datas 26/01/2004, 29/08/2012 e 08/05/2014; aos efectos de incluír nela o vertido ao rego de Trabe (cunca da ría da Coruña) dun caudal máximo de 4.987 m 3 /ano de augas residuais pluviais depuradas, procedentes da zona do aparcadoiro P1 e o vertido a un afluente innominado do rego de Regueira (cunca da ría da Coruña) dun caudal máximo de 95.000 m 3 /ano de augas residuais pluviais depuradas, procedentes da zona pavimentada da ampliación da pista e da plataforma de viraxe de avións. As augas residuais pluviais xeradas na zona do aparcadoiro P1 son canalizadas a un sistema de tratamento constituído por: un rebosadoiro de tormentas, un decantador de fangos e areas e un separador de hidrocarburos, de dimensións 6,60 m de lonxitude e 2,15 m de diámetro e 18 m 3 de capacidade. As augas residuais depuradas conéctanse á rede xeral de drenaxe do aeroporto para ser vertidas, xunto con outros aportes de augas pluviais, ao rego de Trabe (cunca da ría da Coruña) no punto de coordenadas UTM (datum ETRS89): X=550.525, Y=4.795.486. As augas residuais pluviais xeradas na zona pavimentada da ampliación da pista e da plataforma de viraxe de avións son canalizadas a un sistema de tratamento constituído por: un rebosadoiro de tormentas, un decantador de fangos e areas e un separador de hidrocarburos, de dimensións 12,31 m de lonxitude e 2,41 m de diámetro e 35 m 3 de capacidade. As augas residuais depuradas conéctanse á rede xeral de drenaxe da ampliación de pista para ser vertidas, xunto con outros aportes de augas pluviais, a un afluente innominado do rego de Regueira (cunca da ría da Coruña) no punto de coordenadas UTM (datum ETRS89): X=550.111, Y=4.793.462. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Medio Ambiente e Ordenación do Territorio sitas na praza Camilo Díaz Baliño de Santiago de Compostela, e no Servizo Territorial Norte de Augas de Galicia sito no edificio administrativo da Xunta de Galicia en Monelos, na rúa Vicente Ferrer, núm.2-9.º andar da Coruña, onde se atopa exposto o proxecto para que poida ser examinado por quen desexe. Santiago de Compostela, 10 de outubro de 2017. A xefa da Área de Vertidos Asdo.: Leticia Valladares López
26/10/2017 | Administración LocalMunicipal
A Coruña
Área de Medio Ambiente, Infraestructuras y Territorio. Servicio de Medio Ambiente
Aprobación definitiva do Plan de acción en materia de ruído do Concello da Coruña

ANUNCIO Aprobación definitiva do Plan de acción en materia de ruído do Concello da Coruña A Xunta do Goberno Local do Excmo. Concello da Coruña, en sesión de data 25 de agosto do 2017, acordou o seguinte: PRIMEIRO.–Aprobar definitivamente o documento de Plan de Acción en Materia de Ruído do Concello da Coruña, segundo o establecido na Directiva 2002/49/CE, de 25 de xuño de 2002, e na Lei 37/2003, de 17 de novembro, de ruído, de acordo co establecido no artigo 11 da Ordenanza de ruído do Concello da Coruña. SEGUNDO.–Publicar a resolución de aprobación definitiva do documento de Plan de Acción en Materia de Ruído do Concello da Coruña no BOP, con indicación de que tanto o documento definitivo, como as alegacións incorporadas, estarán a disposición da cidadanía a través do portal de medio ambiente. TERCEIRO.–Asignar a responsabilidade da posta en marcha e seguimento da aplicación do Plan de Acción en Materia de Ruído do Concello da Coruña á área de Medio Ambiente, de acordo coas previsións do apartado 2 do indicado Plan. O que se fai público, consonte do disposto no artigo 11.3 d) da Ordenanza de protección contra a contaminación acústica (BOP n.º 151, 11 de agosto de 2014), coa indicación de que o documento final do Plan de Acción en materia de Ruído, coas alegacións incorporadas, poderá ser consultado pola cidadanía a través do portal de Medio Ambiente do Concello da Coruña www.coruna.es/medioambiente A Coruña, 22 de setembro de 2017. A concelleira delegada de Medio Ambiente, María García Gómez (asinado)
26/10/2017 | Administración LocalMunicipal
Narón
Intervención
Edicto da conta xeral correspondente ao ano 2016

EDICTO Formuladas e rendidas a Conta Xeral do propio Concello, a do seu Padroado de Cultura e as Contas Anuais da empresa mixta Compañía de Servicios Medioambientales do Atlántico, S. A. (COSMA), correspondentes ao exercicio 2016, e ditaminada pola Comisión Especial de Contas celebrada o 19 de outubro de 2017, exponse ao público, xunto cos documentos que a xustifican, na Intervención deste Concello durante quince días hábiles, contados a partir do seguinte á inserción do presente edicto no Boletín Oficial da Provincia, co obxecto de que os interesados lexitimados poidan examinala e formular por escrito os reparos e observacións que estimen oportunos durante o devandito prazo de exposición e os oito días seguintes, de conformidade co disposto no art.116 da Lei 7/85, de 2 de abril, e no art.212 do Real Decreto Lexislativo 2/2004, de 5 de marzo. Narón, 20 de outubro de 2017. A alcaldesa Marián Ferreiro Díaz
26/10/2017 | Administración LocalMunicipal
Narón
Intervención
Edicto aprobación definitiva da modificación da Base nº 45 das Bases de execución do orzamento do ano 2017 e do anexo de transferencias nominativas

En cumprimento do disposto no artigo 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais e no Real decreto 500/90, do 20 de abril, ao non presentarse alegacións durante o prazo de exposición ao público (publicado no BOP nº 183, de data 26/09/2017), queda automaticamente elevado a definitivo o acordo plenario do Concello de Narón, de data 18/09/2017, de aprobación inicial da modificación da Base nº 45 das Bases de execución do orzamento do ano 2017 e do anexo de transferencias nominativas consonte co seguinte detalle: PRIMEIRO. Modificar a Base nº 45 das Bases de execución do orzamento do ano 2017 e o anexo de transferencias nominativas para incluír as seguintes catro subvencións: SEGUNDO. Modificar a Base nº 45 das Bases de execución do orzamento do ano 2017 e o anexo de transferencias nominativas para modificar e desagregar o concepto da subvención nominativa seguinte: Contra este acordo poderá interpoñerse recurso contencioso-administrativo, ao abeiro do previsto no artigo 171 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais. Poderá tamén interpoñerse calquera outro recurso que se estime procedente. Narón, 20 de outubro de 2017 A alcaldesa Marián Ferreiro Díaz
26/10/2017 | Administración LocalMunicipal
Mugardos
Formalización contrato obra POS + 2017

En cumprimento do disposto no artigo 154 do RD Lex.3/2011, polo que se aproba o Texto Refundido da Lei de Contratos do Sector Público, a través do presente anuncio faise pública a formalización do seguinte contrato: — Tipo de contrato: Contrato de obras — Denominación: VESTIARIOS ACCESIBLES CAMPO MUNICIPAL A PEDREIRA, incluídas no POS + 2017 — Órgano de Contratación: Xunta de Goberno Local — Procedemento de adxudicación: NEGOCIADO — Tramitación: ORDINARIA — Orzamento de licitación: 153.724,27 € (IVE incluído) — Data de adxudicación: 14.09.2017 — Adxudicatario: ZONA DE OBRA O ROSAL SLU — Importe de adxudicación: 112.218,72 € (IVE incluído) — Data de formalización: 09.10.2017 Mugardos, 23 DE OUTUBRO DE 2017 A alcaldesa Asdo. MARIA PILAR DIAZ OTERO
26/10/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Administración Industrial
Acordo do 23 de outubro de 2017 da Xefatura Territorial da Coruña, pola que se somete a información pública a petición de autorización administrativa previa e a autorización administrativa de construción IN407A 2017/99-1

Para os efectos previstos na Lei 24/2013, do 26 de decembro (BOE núm.310), e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización da instalación eléctrica que se describe: - Solicitante: Pet Select, SA - Enderezo Social: Lg. A Baiuca, s/n 15940 A Proba do Caramiñal - Título: Proxecto: “LMTS, CS e CT de 400 kVA, para subministro eléctrico a nave industrial”. - Situación: Lg. A Baiuca, s/n 15940 A Pobra do Caramiñal Liña de media tensión soterrada, con inicio e fin na liña de distribución PMR815, entre o CS 15CSX0 e o CT CZ69, logo de entrar e saír no CS proxectado, condutor RHZ1 2OL 12/20 kV 3(1x240 mm 2 ), Al, lonxitude 25 + 25 m. Centro de seccionamiento en edificio prefabricado. Celas prefabricadas de entrada, saída e derivación con interrutores-seccionadores e unha de protección (24 kV, 400 A, 16 kA). Todas aquelas persoas ou entidades que se consideren afectadas poderán examinar o proxecto e/ou presentar as súas alegacións neste xefatura territorial, situada no Edificio Administrativo de Monelos, rúa Vicente Ferrer, 2, 1º andar, 15071 A Coruña, no prazo de vinte días, contados a partir do día seguinte á publicación, artigos 30 e 83 da Lei 39/2015, do 1 de outubro, do procedemento administrativo común das administracións públicas. A Coruña, 23 de outubro de 2017 O xefe territorial Isidoro Martínez Arca
26/10/2017 | Administración LocalMunicipal
As Pontes de García Rodríguez
Secretaría
Anuncio de licitación mediante procedemento aberto, cun único criterio de valoración, o factor prezo, da obra “Saneamento en Villerma, 1ª fase, e abastecemento no Poboado do Anguieiro”, financiada con cargo ao POS Adicional 1/2015

a) Organismo: Concello das Pontes de García Rodríguez. b) Dependencia que tramita o expediente: Servizo de Contratación. c) Número de expediente: 2016/C003/000001 2. Obxecto do contrato: Saneamento en Villerma, 1ª fase, e abastecemento no Poboado do Anguieiro 3. Prazo de execución: Tres (3) meses.4. Tramitación e procedemento de adxudicación. a) Tramitación: ordinaria. b) Procedemento: aberto, cun único criterio de adxudicación, o factor prezo.5. Orzamento de licitación: 99 179, 99 €, IVE incluído.5 bis. Valor estimado: 81 966, 93 €. 6. Garantía provisional: non se esixe.7. Garantía definitiva: 5% do importe de adxudicación, IVE excluído.8. Requisitos específicos do contratista: ver cláusulas 6 e 7 do prego.8 bis. Clasificación: non se esixe. Os licitadores poderán acreditar a súa solvencia indistintamente mediante a súa clasificación no Grupo E, subgrupo 1, categoría 1 (categoría disposición transitoria terceira do Real decreto 773/2015) ou ben acreditando o cumprimento dos requisitos específicos de solvencia esixidos na cláusula 16.1. d). G) B). 9. Presentación das ofertas ou das solicitudes de participación. a) Lugar de presentación das ofertas: Rexistro Xeral do Concello das Pontes de García Rodríguez (Parque municipal, s/n); nas representacións diplomáticas u oficinas consulares de España no estranxeiro; nas oficinas en materia de rexistros ou en calquera outro que establezan as disposicións vixentes; e nas oficinas de correos, segundo o disposto no prego. b) Data límite de presentación de ofertas: dentro do prazo dos vinte e seis días naturais, a contar dende o día seguinte ao de publicación do último anuncio no BOP ou DOG. c) Presentarase en dous sobres pechados: – Sobre A, subtitulado “Documentación”: conterá a documentación esixida na cláusula 12.1 do prego de cláusulas administrativas, en soporte electrónico (CD, pen drive.). – Sobre C, subtitulado “Oferta económica”: conterá a proposición, en formato dixital (CD, pen drive.), axustada ao modelo que figura no anexo II do prego.10. Información: www.contratacion@aspontes.org. Teléfono: 981453116. Dirección de Internet do perfil do contratante.http://www.contratosdegalicia. gal/resultado. jsp? N=208282 11. Gastos de anuncios: os gastos correspondentes aos anuncios da licitación serán por conta do adxudicatario.12. Outros gastos por conta do adxudicatario: cartel de obra e control de calidade segundo a cláusula 29 do PCAP. As Pontes de García Rodríguez, 20 de outubro de 2017 O concelleiro delegado de Réxime Interno e Recursos Humanos José Alén Álvarez
26/10/2017 | Administración LocalMunicipal
Miño
Aprobación inicial da Ordenanza reguladora da entrada e saída de vehículos a inmobles a través das beirarrúas ou da vía pública

O Pleno da Corporación municipal do Concello de Miño, na sesión celebrada o día 17 de outubro de 2017, acordou aprobar inicialmente a seguinte ordenanza: – Ordenanza reguladora da entrada e saída de vehículos a inmobles a través das beirarrúas ou da vía pública. De conformidade co establecido no artigo 49) da Lei 7/85, do 2 de abril, de bases de réxime local, o expediente de referencia queda sometido a información pública e audiencia aos interesados polo prazo de 30 días hábiles, contados a partir do día seguinte da publicación deste anuncio no Boletín Oficial da Provincia, podendo os interesados examinar o dito expediente nas oficinas municipais, situadas na rúa Carreira, n.º 38, dende as 9.00 ata as 14.00 horas, e presentar as alegacións que consideren oportunas. No caso de que non se presentara ningunha reclamación, o acordo elevarase automaticamente a definitivo, sen necesidade de acordo plenario. Miño, 20 de outubro de 2017. O alcalde Ricardo A. M. Sánchez Oroza
26/10/2017 | Administración LocalMunicipal
Touro
Publicación padróns auga e contadores, etc

Configurado pola empresa concesionaria do servizo de subministración domiciliaria de auga potable e saneamento o padrón das taxas polos servizos de subministración de auga, conservación de contadores, canon da auga, coeficiente de vertedura e saneamento, correspondente ao 3º trimestre de 2017, o citado Padrón estará a disposición do publico durante 15 días dende a data de publicación do presente anuncio no BOP na Oficina de ESPINA & DELFÍN, S. L. sita na rúa Eduardo Blanco Amor, nº 3 baixo Fonte Díaz, 15822 Touro, en horario de 9:00 a 13:30 horas, os martes e venres, para que os interesados poidan examinalo e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso - administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA Y DELFÍN, abertas ao público de 9,00 a 13,30 horas, os martes e os venres. Transcorrido o período voluntario de pago establecido, ata o 4 de xaneiro de 2018 as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Touro, 19 de outubro de 2017 O alcalde, Asdo.: Ignacio Codesido Barreiro.
26/10/2017 | Administración LocalMunicipal
Arzúa
Aprobación do padrón SAF

APROBACIÓN DO PADRÓN DA TAXA POLO SERVIZO DE AXUDA NO FOGAR Por Resolución da Alcaldía de data 3 de outubro de 2017 aprobouse o padrón de suxeitos pasivos da taxa pola prestación do servizo de axuda no fogar correspondente ao mes de setembro de 2017. Conforme ao disposto no artigo 102.3 da Lei 58/2003, do 17 de decembro, xeral tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, do 5 de marzo, polo que se aprobou o texto refundido da lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o Xulgado Contencioso-Administrativo. Arzúa, 23 de outubro de 2017. Asdo.: José Luis García López Alcalde-presidente do Concello de Arzúa
18/10/2017 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de levantamento de actas previas á ocupación relativa á expropiación ¿”Actualización do proxecto de ampliación e mellora do trazado da DP 2502 de Valdoviño a Cerdido, do p. k. 3,000 ao 5,600 (Valdoviño) (cód. obra: 16.1110.0010.0)”

ANUNCIO DE LEVANTAMENTO DE ACTAS PREVIAS Á OCUPACIÓN RELATIVA Á EXPROPIACIÓN “ACTUALIZACION DO PROXECTO DE AMPLIACION E MELLORA DO TRAZADO DA DP 2502 DE VALDOVIÑO A CERDIDO DO PK 3,000 AO 5,600 (VALDOVIÑO) (COD. OBRA: 16.1110.0010.0)” O Pleno da Corporación en sesión celebrada o día 23 de decembro 2016 acordou a aprobación do Plan de Investimentos de Vías Provinciais 2016, quinta fase na que se inclúe a seguinte obra: O citado Plan foi exposto ao público mediante anuncio publicado no BOP número 244, do 27/12//2016, non formulándose reclamacións ou alegacións. En virtude e en cumprimento do disposto nos artigos 52 da vixente Lei de Expropiación Forzosa do 16 de decembro de 1954 e 56 e seguintes do seu Regulamento, e en uso das facultades que lle confiren os artigos 4.1. d da Lei 7/85, artigo 2 da Lei de Expropiación Forzosa e artigo 94 do Decreto Lexislativo 781/86 e art.22.5 da Lei 8/2013 do 28 de xullo, de Estradas de Galicia, convocase aos titulares de bens e dereitos afectados que figuran na relación que a continuación se indica para que comparezan nos lugares, datas e hora que se detallan a continuación, co fin de proceder ao levantamento das Actas Previas para determinar os dereitos afectados, o valor destes e os prexuízos determinantes da rápida ocupación, sen prexuízo de trasladarse ao lugar das fincas se se considera necesario. Concello: Valdoviño Data: 23 de outubro de 2017 Horario: 16.00 a 19.30 horas Lugar: Casa da Cultura Concello: Valdoviño Data: 24 de outubro de 2017 Horario: 16.00 a 19.30 horas Lugar: Casa da Cultura Ao devandito acto deberán acudir os titulares afectados, persoalmente ou ben representados pola persoa debidamente autorizada para actuar no seu nome, achegando os documentos acreditativos da súa titularidade, Documento Nacional de Identidade, Tarxeta do Número de Identificación Fiscal e o último recibo do Imposto sobre Bens Inmobles, podendo facerse acompañar á súa costa, se o estiman oportuno, dos seus Peritos e Notarios. Así mesmo e en cumprimento do establecido no artigo 56 do Regulamento da Lei de Expropiación Forzosa, ábrese información pública durante un prazo de quince días naturais, contados a partir do seguinte da publicación no Boletín Oficial da Provincia ou ata en momento do levantamento do Acta Previa á ocupación correspondente, a fin de que as persoas interesadas poidan formular por escrito, ante a Deputación Provincial (Servizo de Patrimonio e Contratación), Avda. Porto da Coruña, n.º 2, as alegacións que estimen pertinentes con obxecto de corrixir posibles erros padecidos ao relacionar os bens afectados pola urxente ocupación. Na Coruña, a 9 de outubro de 2017. O presidente, O secretario, Asdo.: Valentín González Formoso Asdo.: José Luis Almau Supervía
18/10/2017 | Administración LocalMunicipal
Santa Comba
Conta xeral 2016

ANUNCIO Exposición pública da conta xeral do exercicio 2016 CONTA XERAL 2016 Formulada e rendida a conta xeral deste entidade correspondente ao exercicio de 2016 e informada pola Comisión Informativa Especial de Contas e Facenda na sesión celebrada o día 11 de outubro de 2017, exponse ó público cos documentos que a xustifican, na secretaría deste Concello, polo prazo de quince (15) días hábiles, que comezarán a contar a partir do día seguinte ao da inserción do presente anuncio no Boletín Oficial da Provincia, co obxecto de que os interesados lexítimos poidan examinala e formular por escrito os reparos e observacións que estimen pertinentes durante o dito prazo de exposición e oito máis hábiles, de conformidade co disposto no artigo 212.3 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais e demais disposicións concordantes vixentes. No caso de presentarse, as reclamacións e reparos formulados someteranse ao Pleno da Corporación para resolver. Santa Comba, 11 de outubro de 2017. A alcaldesa María Josefa Pose Rodríguez
18/10/2017 | Administración LocalMunicipal
Teo
Anuncio de licitación do “Proxecto de obras de renovación das instalacións de alumeado público exterior do Concello de Teo”

ANUNCIO DE LICITACIÓN En data 11 de outubro de 2017 ditouse Resolución da Alcaldía pola que se aproba o expediente de contratación, así como o prego de cláusulas administrativas particulares para a contratación, mediante procedemento aberto, con multiplicidade de criterios de valoración, da obra denominada “PROXECTO DE OBRAS DE RENOVACIÓN DAS INSTALACIÓNS DE ALUMEADO PÚBLICO EXTERIOR DO CONCELLO DE TEO”, Expediente núm. O-10/17, de acordo co programa de axudas para a renovación das instalacións de alumeado exterior municipal do IDAE, e conforme ao seguinte cadro de características: 1.- Entidade adxudicadora: Concello de Teo 2.- Obxecto do contrato: PROXECTO DE OBRAS DE RENOVACIÓN DAS INSTALACIÓNS DE ALUMEADO PÚBLICO EXTERIOR DO CONCELLO DE TEO 3.- Expediente: O-10/17 4.- Tramitación e procedemento de adxudicación: Tramitación ordinaria e procedemento aberto, con multiplicidade de criterios de valoración.5.- Orzamento: 2.672.979,47 € máis 561.325,69€ de IVE (3.234.305,16 €) 6.- Valor estimado do contrato: 2.672.979,47€ 7.- Clasificación: Grupo I subgrupo 1 categoría 4 Grupo I subgrupo 6 categoría 4 8.- Garantía provisional: 3% do presuposto base de licitación, IVE excluído 9.- Garantía definitiva: 5% do importe de adxudicación do contrato (IVE excluído) 10.- Importe máximo dos gastos de publicidade de licitación a conta do contratista: 900,00 € 11.- Prazo de execución: 7 meses/210 días 12.- Información: o prego de cláusulas deste contrato estará a disposición dos interesados na Secretaría Xeral do Concello ou consultando o Perfil do Contratante ( www.teo. gal ) 13.- Presentación de proposicións: no Rexistro do Concello, durante o prazo de 26 días naturais, contados desde o seguinte ao da última publicación do anuncio no Boletín Oficial da Provincia ou no Diario Oficial de Galicia. Máis información na Secretaría Xeral do Concello de Teo, Travesía da Ramallosa 38 15883 Teo Teléfono: 981 815700, Fax: 981 809401 Teo, 11 de outubro de 2017 O alcalde, Rafael C. Sisto Edreira
18/10/2017 | Administración LocalMunicipal
A Coruña
Área de Emprego e Economía Social
Anuncio de licitación (S-12/2017)

Anuncio de licitación (S-12/2017) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: S-12/2017.2. Obxecto do contrato: subministración e instalación de termináis TETRA e outros sistema de explotación para a Policía Local.3. Tramitación: ordinaria. Procedemento: aberto.4. Orzamento base de licitación: 79.800 € (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se exixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 11 de outubro de 2017. Alberto Lema Suárez Tenente de alcalde da Área de Emprego e Economía Social (Decreto de delegación do 18 de abril de 2017)
18/10/2017 | Administración LocalMunicipal
A Coruña
Área de Emprego e Economía Social
Anuncio de licitación (As-59/2017)

Anuncio de licitación (As-59/2017) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: As-59/2017.2. Obxecto do contrato: servizo de asistencia técnica para a xestión integral da subministración enerxética municipal. Duración: dous anos, prorrogables por dous máis.3. Tramitación: ordinaria. Procedemento: aberto suxeito a regulación harmonizada.4. Orzamento base de licitación: 189.538 € anuais (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2º. 7. Clasificación: non se esixe.8. Presentación de proposicións: a) Prazo: ata o día 13 de novembro de 2017. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 6 de outubro de 2017. Alberto Lema Suárez Tenente de alcalde da Área de Emprego e Economía Social (Decreto de delegación do 18 de abril de 2017)